Visit Site
Recommended byColombia
182 పరుగుల లక్ష్య ఛేదనలో కోల్‌కతా విజయానికి ఆఖరి 18 బంతుల్లో 53 పరుగులు అవసరంకాగా.. ఉప్పెనలా విరుచుకుపడిన రసెల్.. ఎడాపెడా బౌండరీలు బాదేశాడు. ఇన్నింగ్స్ 18వ ఓవర్ వేసిన సిద్ధార్థ కౌల్ బౌలింగ్‌లో తొలి రెండు బంతుల్నీ వరుసగా 6, 6‌గా మలిచిన రసెల్.. ఐదో బంతిని కూడా బౌండరీకి తరలించి మొత్తం 19 పరుగులు రాబట్టాడు. దీంతో.. సమీకరణం 12 బంతుల్లో 34 పరుగులుగా మారిపోయింది.
ఇన్నింగ్స్‌ 19వ ఓవర్‌ వేసేందుకు డెత్ ఓవర్ల స్పెషలిస్ట్ బౌలర్ భువనేశ్వర్ కుమార్‌రాగా.. అతడ్నీ రసెల్ వదల్లేదు. వరుసగా 4, 6, 4, 0, 6, 1 బాదేసి 21 పరుగులు పిండుకున్నాడు. దీంతో.. చివరి ఓవర్‌కి సమీకరణం 6 బంతుల్లో 13 పరుగులుగా మారిపోయింది. దీంతో.. 20వ ఓవర్ వేసేందుకు షకీబ్‌రాగా.. తొలి బంతికి రసెల్ సింగిల్ తీయగా.. శుభమన్ గిల్ (18 నాటౌట్: 10 బంతుల్లో 2x6) రెండు, నాలుగో బంతిని సిక్స్‌గా తరలించి గెలుపు లాంఛనాన్ని పూర్తి చేశాడు. 17వ ఓవర్ వరకూ హైదరాబాద్ చేతుల్లో ఉన్న మ్యాచ్‌ను పవర్ హిట్టింగ్‌తో రసెల్ లాగేసుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.